
ARUBA MESTER 
DI E ESFUERSO 


DI NOS TUR PA 
RECUPARA 


PROME MINISTER 


Evelyn Wever-Croes 


PROME MINISTER TA FELICITA 
RODERICH LOPEZ Y SU SCOL DI ASAMBEHO 


Recientemente a tuma luga un anochi di reconocemento, pa 
cual Prome Minister Evelyn Wever - Croes a ricibi invitacion 
pa forma parti di e bunita ocasion. Sr. Roderich Lopez di 
Asambeho School Roderich Lopez a reconoce tur esnan cu a 
hacie posibel cu e por a presenta cu e grupo di asambeho den 
Magic Kingdom na Disney World. “Un bunita gesto pa esnan 
cu a pone Aruba su nomber resona den exterior!" 


“Mi ta kere cu e Mericanonan cu no ta conoci cu nos cultura lo a 
keda hopi sorprendi cu e presentacion. E tabata emocional, mi 
gemoed a yena y e tabata sumamente bunita pa mira,” Prome 
Minister a expresa. 


Un cos cu ta caracterisa e logro aki, ta e talento di cada uno 
den e grupo, e amor pa asambeho y determinacion. Premier 
Wever - Croes a expresa cu ta corda ora cu sr. Lopez a cuminsa 
papia di e posibilidad di realisa e presentacion for di prome cu 
pandemia. Te hasta a ricibi un grupo na Bestuurskantoor, pero 


CU A HIBA ARUBA SU CULTURA MAGIC KINDOM NA MERCA 


pa motibo cu mester a cera frontera, esaki no por a bay door. 
Sinembargo danki na e vison, liderazgo y determinacion di 
cada un di boso, awor a logra. 


“Den nomber di Gobierno di Aruba, mi kier gradici boso paso 
mi sa cu e no tabata facil. E tabata increibel pa mira tur locual 
boso a logra eynan pesey mi keir gradici boso. Boso a hiba e 
vibracion di Aruba, te den curason di Magic Kingdom e Reino 
Magico. Bo no sa ainda cuanto cosnan positivo ta bay bin di 
eseaki.” 


Finalisando Prome Minister a expresa cu Gobierno di 
Aruba tambe lo tin un momento pa reconoce tur cu a haci e 
presentacion posibel. Ta gradici henter e grupo, especialmente 
Roderich Lopez, pa su curason grandi pa asambeho, pa duna 
ehempel y pa inspira, cual ta locual mester na Aruba. 


Masha Pabien y Danki. 

Y DUNA PIORIDAD 
NA SALUD Y 


PROGRESO 


DI CADA 


CIUDADANO 


MINISTER 


Dangui Oduber 


BANCO CENTRAL TA CONFIRMA E RECUPERACION 
EXITOSO DI NOS TURISMO: ECONOMIA A CRECE CU 16.2%. 


Aruba su economia a crece cu aproximadamente 16,2 
porciento durante e promer trimester di 2022 compara cu e 
promer trimester di 2021. Minister di Turismo y Salud Publico 
ta orguyoso di por anuncia cu e crecemento aki a ser stimula 
debidamente por medio di un recuperacion fuerte den e sector 
turistico. E aumento trimestral di e Producto Bruto Domestico 
(PBD) a sa di mantene su trajecoria di crecemento desde e di 
dos trimester di 2021. 


Banco Central di Aruba (BCA) a publica “State of the Economy”, 
cual ta un publicacion cu ta duna un bista di e desaroyonan 
economico local y internacional pa e promer trimester di 2022. 
Den е publicacion aki por nota е crecemento extenso den 
turismo. 

E cantidad total di turista y e cantidad total di anochi di turista 
ta refleha e aumento den actividadnan turistico, cual a conduci 
na desaroyonan positivo den sector hotelero y den ingreso 
turistico. Segun e publicacion, den e prome trimester di 2022 
Aruba a ricibi un total di 233.666 turista, cual ta confirma un 
aumento di 108,0 porciento compara cu e promer trimester 


di 2021. E cantidad total di anochi di turista ta casi e dobel 
compara cu e promer trimester di 2021, jegando na un nivel di 
1.828.141 anochi. 


E aumento di 62,2 porciento den e tasa di ocupacion di hotel 
у е crecemento den е promedio di tarifa diario pa US$ 355,39 
a incrementa te na un subida di 161,7 porciento den ingreso 
hotelero pa cambernan disponibel den e promer trimster di 
2022. Na mesun momento e ingreso turistico total - manera ta 
ser midi den ingreso turistico y registra den e balansa di pago 
a subi cu 92,0 porciento te na Afl. 874,8 miyon. 


Minister di Turismo y Salud Publico Sr. Dangui Oduber ta 
satisfecho di mira un crecemento asina primordial den turismo 
caminda cu hopi turista a yega nos isla. Esaki nan ta zorg 
pa hopi trabou den sector di hospitalidad y turismo. Manera 
e publicacion ta indica, Aruba ta recuperando y progresando, 
Turismo ta keda e driver principal di nos economia y Sr. Oduber 
lo sigui hasi su maximo esfuerzo pa diversifica y fortifica e pilar 
economico aki. 

ARCHIVO NACIONAL TA ANUNCIA CU NOS 


TA DRENTANDO E ULTIMO SIMAN DI CAMPANA 3C 


Hefe di ANA, drs. Raymond R. Hernandez 


Poco poco e “Campaña 3C” di Archivo Nacional Aruba (ANA) 
ta yegando su fin. Tabata comienso di luna di juni, unda hunto 
cu Minister di Cultura sra. Xiomara Maduro, Archivo Nacional 
a lansa su “Campaña 3C” y cu mediano juli a wordo prolonga 


cu 6 siman mas. 


3C, cu ta могао pronuncia 
TRECE, ta para pa COLECTA, 
CONOCE y CONSERVA! Cu 
e “Campafia 3С” aki Archivo 
Nacional, sosteni pa Ministerio di 
Cultura, kier a conscientisa nos 
comunidad riba e importancia 
pa nos conserva nos historia dor 
di trece materialnan historico 
cu ta bira parti di nos herencia 
cultural y nacional na ANA pa 
asina, no solamente amplia 
nos conocemento historico y 
cultural di nos pais, sino tambe 
pa warda esakinan pa futuro 
generacionnan. 


Pues pa e campaña aki ta dirigi 
pa ANA COLECTA materialnan 
historico den forma di documento, 
potret, materialnan audio-visual 
y digital y obhetonan cu tin un 
historia y cu por ta di importancia 
pa nos historia nacional. 


Di e manera aki nos como 


comunidad por CONOCE y compronde nos historia mihor y 
yena buraconan cu por tin den nos historia oficial, y cu por 


the eroe Colrado 


asina hunto nos CONSERVA historia y cultura di Pais Aruba 
pa futuro generacionnan. Asina tambe futuro generacion por 
tin informacion di kico tur a pasa na Aruba y con nos a biba 
aki na Aruba. Mescos cu otronan prome cu nos a percura pa 


warda informacion cu awe nos por sa 
kico a pasa den pasado, asina tambe 
nos tin e obligacion pa documenta 
nos historia pa futuro generacionnan. 
Manera ex Archivista General di 
Hulanda Engelhard a yega di bisa, 
“Loke nos warda ta determina e imagen 
cu futuro generacionnan lo tin di nos 
tempo. Scoge kico pa warda pa un 
futuro desconoci ta un tarea fascinante 
y responsabel, pero no ta uno facil.” 


Pesey un biaha mas Archivo Nacional 
kier recorda un y tur, pa haci entrega 
di loke por ta valioso pa nos historia. 
Tira bista na momento cu sernan keri 
fayece y di un of otro forma a colecta 
informacion, potretnan etc, cu por ta 
descriptivo pa nos historia, y no basila 
pa trecenan ANA. 


ANA kier a gradici e diferente 
personanan y instancianan cu ya 
caba a entrega material na ANA. 
Danki di curazon pa e bunita gesto 
aki. Den e materialnan nos por conta 
cu documento, publicacionnan tanto 
imprimi como tambe digital. Diferente 


recortenan di corant, archivonan di instancia priva y servicionan 
di gobierno, potret, video, pintura, posters, mescos di cassette 


sirbi pa amplia nos conocemento di historia di nos Aruba. 
Di e manera aki tambe nos ta duna nos granito de arena pa 

ECONOMIA DI ARUBA 
A CRECE CU 

16,2 PORCIENT 
DURANTE PROME 
TRIMESTER DI 2022 


Awe Banco Central di Aruba (BCA) a publica “State of the 
Economy” pa e promer trimester di 2022. E publicacion aki 
ta duna un resumen di e desaroyonan economico local y 
internacional di e periodo aki. E puntonan mas importante 
relaciona cu e parti domestico ta presenta abou, incluyendo 
un resumen di e indicadornan economico principal. 


Durante e promer trimester di 2022 economia di Aruba a 
crece cu aproximadamente 16,2 porciento ora compara cu 
e promer trimester di 2021. 

E expansion aki a ser stimula primordialmente pa un 
recuperacion fuerte den e sector turistico. E aumento trimestral 
di e Producto Bruto Domestico (PBD) a sa di mantene su 
trajecoria di crecemento desde e di dos trimester di 2021. 


E aumento den actividadnan turistico a keda refleha den 


Tabel 1: Indicadornan di turismo pa Aruba 

Indicador 

Cantidad di turista 

Promedio di duracion di estadia (den cantidad di dia) 
Cantidad total di anochi di turista 

Bishitante di crucero 

Tasa di ocupacion di hotel (%) 


Promedio di tarifa diario (den US$) 
Ingreso hotelero pa cambernan disponibel (den US$) 


Ingreso turistico pa anochi (den Afl.) 
Ingreso turistico**(Afl. miyon) 

Fuente: BCA, ATA, AHATA, APA, CTO, STR 
*Punto di porcentahe 
**Solamente esnan re 


Proporcionalmente, indicadornan relata na consumo 
tambe a mehora, reflehando e recuperacion economico 
continuo. Durante e promer trimester di 2022, casi tur 
indicadornan relata na consumo a demostra mehoracion 
compara cu e mes un periodo den 2021, dunando asina señal 
di e recuperacion economico continuo. Aumento den demanda 
cu a surgi for di e desempeño positivo den turismo a conduci 
na subidanan drastico den entrada procedente di BBO y 
BAVP (+33,3 porciento) y di impuesto riba mercancia (+30,4 
porciento), di balor total di importacion di mercancia (+40,3 


e subida accelera den e cantidad total di turista y den 
e cantidad total di anochi di turista, cual a conduci na 
desaroyonan positivo den sector hotelero y den ingreso 
turistico. Aruba a ricibi un total di 233.666 bishitante, un 
aumento di 108,0 porciento compara cu e promer trimester di 
2021. 


E cantidad total di anochi di turista a casi redobla compara cu 
e promer trimester di 2021, jegando na un nivel di 1.828.141 
anochi. E aumento di 62,2 porciento den e tasa di ocupacion 
di hotel y e crecemento den e promedio di tarifa diario pa US$ 
355,39 a conduci na un subida significativo di 161,7 porciento 
den ingreso hotelero pa cambernan disponibel den e promer 
trimster di 2022. Pa e mes un periodo, ingreso turistico total — 
manera ta ser midi den ingreso turistico y registra den e balansa 
di pago - a subi cu 92,0 porciento te na Ай. 874,8 miyon. 


% Cambio 


108.0 


(7.1) 
94.1 


Cambio 


121,332 

(0.6) 
886,260 
155,236 


2021 Q1 
112,334 


2022 Q1 
233,666 
8.4 7.8 
941,881 1,828,141 
- 155,236 
62.2 
355.3 
220.9 
4785 
874.8 


istra па Бапсопап comercial local 


porciento) y di cantidad di transaccionnan di l-Pago (+41,6 
porciento). 


Ademas, empleo como tambe consumo domestico di awa 
a demostra crecemento accelera, mientras cu consumo 
domestico di electricidad a recupera. Desaroyo riba mercado 
di credito a duna indicacion di demanda di consumo mas 
lento, manera por observa den caida di 3,6 porciento y di 6,5 
porciento den respectivamente prestamo personal y prestamo 
pa auto. 

Continuacion ECONOMIA DI ARUBA A CRECE CU.... 


E Indice di Confiansa di Consumido a refleha e contraccion 
den credito di consumido, ya cu consumido na Aruba tabata 
un poco mas pesimista durante e promer trimester di 2022 
compara cu e mes un periodo den 2021. 


Inflacion na Aruba ta subiendo 

Inflacion na Aruba a bini ta aumentando desde inicio di 2021 
den un paso mas modera. Inflacion midi na luna di maart 2022 
y compara cu maart 2021 a jega na 4,0 porciento. Ora di midi 
e inflacion como cambio den porcentahe den promedio anual 
di e tasa di inflacion pa e periodo di maart 2021 pa maart 2022, 
inflacion na Aruba ta jega na 2,1 porciento na final di maart 
2022. 


E tasa di cambio real di florin Arubiano vis-á-vis dollar 
Americano ta continua su trajectoria di bahada den e promer 
trimester di 2022, mehorando asina e posion competitivo di 
Aruba compara cu Estados Unidos. E mehoracion aki den e 
posicion competitivo ta resultado di e situacion cu prijsnan di 
consumo na Estados Unidos ta aumentando mas rapido cu 
esnan na Aruba. Na maart 2022 e promedio annual di e tasa di 
inflacion na Estados Unidos a suma na 6,2 porciento, compara 
cu un aumento di 2,1 porciento na Aruba. 


Transaccionnan internacional a resulta den entrada 
substantial di divisas 

Durante e promer tres lunanan di 2022 transaccionnan 
internacional a traves di banconan comercial a resulta den 
entrada significante di divisas na balor di АЯ. 402,9 miyon. 
Tanto e cuenta coriente como e cuenta financiero di e balansa 
di pago a ser impacta positivamente, registrando un un fluho 
netto di divisas na balor di Afl. 272,7 miyon (2021 promer 
trimester: АЙ. 92,3 miyon surplus). 

E fluho di entrada riba e cuenta financiero durante e promer 
trimester di 2022 a surgi principalmente di un prestamo 
procedente di Gobierno Hulandes (registra den balansa di 
pago bou di “otro inversion”) na Gobierno di Aruba pa cubri su 
debenan externo cu ta vence den 2022. Esaki ta forma parti di 
e acuerdo cu Gobierno di Hulanda. 


E sub componente "otro inversion" a resulta den un fluho di 
entrada neto na balor di Afl. 292,6 miyon, den e periodo bou 
di revision, cual a ser parcialmente compensa pa inversion 
den portfolio (salida neto di Afl. 40.9 miyon cual ta asocia cu 
pagonan saliente relata na pagonan di bono di Gobierno di 
Aruba) y transferencia riba cuentanan bancario den exterior 
(salida neto di Afl. 38.6 miyon). 


Grafico 1: Transaccionnan internacional por medio di sistema bancario 

Mientras deficit financiero publico a reduci, e debe di 
gobierno ta expande. 

Durante e promer trimester di 2022, y basa riba riba informacion 
disponibel, e operacionnan finaniero di Gobierno a conduci 
na un reduccion di e deficit financiero te na АЙ. 52,0 miyon, 
compara cu Ай. 162,7 miyon na final di e mes un periodo di e 
aña anterior. Ingresonan total a aumenta cu Afl. 48,2 miyon, 
alcansando e nivel di АЙ. 271,2 miyon na final di e promer 
trimester di 2022. No obstante, ingresonan total ainda a keda 
bou di nivel di ingreso di promer trimester di 2019 (-10,4 
porciento). Pa e promer trimester di 2022, e total di gastonan 
publico a mengua cu Ай. 63,5 miyon, alcansando e nivel di Afl. 
319,7 miyon, debi pa gran parti na contraccion den subsidio y 
transferencia como tambe den transferencia pa AZV. Na final 
di e promer trimester di 2022, e debe publico a aumenta cu 
АЙ. 360,2 miyon, jegando e nivel di Afl. 6.015,8 miyon, cual 
ta representa un crecimento di 6,4 porciento compara cu 
december 2021. Un expansion di Afl. 336,9 miyon den debe 


100 200 300 400 500 


externo y un engrandecemento di Afl. 23,3 miyon den debe 
domestico a causa aumento den debe. E desaroyonan den 
debe publico a resulta den proporcion di debe pa Producto 
Domestico Bruto di 103,3 porciento na final di e promer trimester 
di 2022. Pues, aunke e sosten di liquides for di Hulanda den 
forma di prestamo a facilita e operacionnan financiero y e 
obligacionnan di gobierno, e prestamonan adicional a debilita 
e posicion financiero di Gobierno di Aruba aun mas. 


E PUBLICACION TA DISPONIBEL 
RIBA WEBPAGE DI BCA. 
(https://www.cbaruba.org/ 


document/state-of- the-economy). 

PREMIO EKCELENCIA DEN DEPORTE TA RECONOCE 
SR. RUDOLF EDWIN ‘DOLFI" WERLEMAN COMO 
BALUARTE DEPORTIVO DI АМА 2021. 


Diasabra anochi sr. Rudolf Edwin "Dolfi" Werleman a ricibi 
reconocemento di Baluarte Deportivo di aña 2021 for di man 
di Minister Rocco Tjon. Dolfi a expresa di a biba baseball cu 
su alma y curpa. Momentonan cu sigur nunca mas e lo lubida 
y historianan cu semper lo keda graba den baseball di Aruba. 
Dolfi su trayecto deportivo: 


2020 — presente 
Sr. Dolfi ta yuda organisacion di baseball di Brazil pa lanta e 
deporte bek den bario di Brazil. 


2017 

Na aña 2017 sr. Werleman a retira oficialmente for di baseball 
di Aruba como manager y dirigente, pero mester agrega cu 
semper Dolfi a keda yuda baseball di Aruba. 


1994 

Na 1994 a titula sub -campeon di Aruba su baseball y a bay 
como manager di seleccion di Aruba unda a representa Aruba 
den Latino Americano di baseball cu a tuma luga na Panama. 


1993 

Na aña 1993 a titula campeon di Aruba su baseball y a bay 
como manager di seleccion di Aruba unda a representa Aruba 
den Latino Americano di baseball cu a tuma luga na Panama. 


1992 

. A titula campeon di Aruba su baseball cu South League 
y biaha como manager di seleccion di Aruba unda a representa 
Aruba den Latino Americano di baseball cu a tuma luga na 
Monterrey, Puerto Rico. 

e Na aña 1992 sr. Werleman a bira manager di Seleccion 
di South League y tambe a fungi como manager di Pepsi Cola 
baseball team. 


1987 

Na 1987 Dolfi a cuminsa como coach di Pepsi Cola baseball 
team ora cu su yiu a cuminsa hunga baseball y sr. Juan Maduro 
a acerca su persona pa e yuda como coach y asina e la yuda 
sr. Juan Maduro pa hopi aña. 


E metannan cumpli pa sr. Werleman: 

Di aña 1988 pa 1995, 7 aña consecutivo campeon di South 
League cu Pepsi Cola baseball team 

For di 1992 — 1998, 6 aña consecutivo campeon di Aruba su 
seleccion di baseball South League. 


Minister Endy Croes ta felicita sr. Rudolf Werleman cu e 
reconocemento Baluarte Deportivo 2021 danki pe dedicacion 
amor y aporte den e deporte di baseball di Aruba. 

“Casi 10 aña mi ta traha como Specialista di Informacion 
Documental na Corte Comun di Justicia. Na Corte Comun di 
Justicia como ciudadano bo por busca bo derecho. P'esey ta 

esencial y importante cu documentonan cu ta contene 
hechonan legal, concerniendo un ciudadano cu ta buscando 
su derecho, ta wordo warda den un archivo. Como tal ta hopi 

importante pa e archivonan te wordo bon maneha”. 


Archivo Naci 


ciona 


sraba mester di uos tar | 


Cada dia nobo, ta oportunidadnan nobo 
pa nos logra nos metanan. Den bida no 
laga ningun hende ni nada desvia bo di 
bo meta. Abo sa kico ta importante, abo 
conoce bo forsa, bay pe. Keda enfoca 
riba bo meta y no laga nada ni ningun 
hende desvia bo di dje. Aruba mester di 
nos tur na e momentonan aki! 

Participa y gana sacando potretnan di Aruba 


Entrega bo potretnan na 
islaonline@gobierno.aw 
prome cu dia 


Ganadornan lo ricibi un tablet y nan potretnan lo wordo publica 
henter айа den IslaOnline. 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


(Dai E Y ; 
Awa of juice cu no ta No diki of colornan scur 
cu ta atrae mas calor. 


No expone bo mes di 


mas na rayonan di solo. contene mucho suco. 


Busca 
luganan 
ventila 


Keda den luganan 
fresco of den airco. 


momento 


Si bo mester bay den Насі actividadnan ^ ^ Scucha noticianan di 
deportivo mainta of anochi. canalnan confiabel. 


solo, protege bo mes. 


® z 
Pone mas @ Controla l 
atencion ani mas Cuida bo 
riba esnan |" ay esnan cu кошы, 
muchanan tin enfermedad fi domestico 
Percura pa nan ta den 


di edad 
No laga nan nan so pa Pospone hungamento y Percura cu semper nan | 
mucho tempo. actividadnan раїо. ta den aire fresco. fresco y duna nan hopi awa 


Gabinete Wever - Croes I] 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

Nos POR ENGRANDECE NOS PAIS. 

NOS POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


20 AÑA DI 


INVERSION Y 
22 OPORTUNIDAD 


